
Comisia pentru Buget,

Finanţe şi Bănci
Bucureşti, 18.06.2014 

PLx. 241/2014
  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind  aprobarea Ordonanței de urgență a Guvernului nr.15/2014 pentru completarea art.52 din Legea nr.500/2002 privind finanțele publice, trimis spre dezbatere în fond, cu adresa nr. PL-x 241/2014, înregistrat sub nr.4c-2/277/6.05.2014, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor  ordinare.
PREŞEDINTE
Gheorghe – Eugen NICOLĂESCU
Parlamentul  României

RAPORT 
asupra proiectului de Lege privind  aprobarea Ordonanței de urgență a Guvernului nr.15/2014 pentru completarea art.52 din Legea nr.500/2002 
privind finanțele publice
În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgență, cu proiectul de Lege  privind  aprobarea Ordonanței de urgență a Guvernului nr.15/2014 pentru completarea art.52 din Legea nr.500/2002 privind finanțele publice, trimis cu adresa nr. PL-x 241/2014, înregistrat sub nr. 4c-2/277 din 6.05.2014.
Conform prevederilor art. 75 alin. (1) și (3) din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ a avizat favorabil proiectul de ordonanță de urgență.
Comisia juridică, de disciplină şi imunităţi, Comisia pentru afaceri europene și Comisia pentru cultură, arte, mijloace de informare în masă au avizat favorabil proiectul de Lege.
În raport cu obiectul şi conţinutul său, proiectul de Lege face parte din categoria legilor ordinare.
Actul normativ supus dezbaterii are ca obiect de reglementare crearea cadrului legal pentru acordarea de avansuri de până la 100% din fonduri publice în vederea finanţării activităţilor specifice de producere şi difuzare a emisiunilor radiofonice şi de televiziune în străinătate, în limba română, precum şi pentru amenajarea spaţiilor de producţie şi emisie, ale posturilor de radio şi televiziune din străinătate controlate de Societatea Română de Radiodifuziune, respectiv de Societatea Română de Televiziune.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat proiectul de Lege menţionat mai sus, în şedinţa din 17 iunie 2014.

Din totalul de 34 de membri ai Comisiei pentru buget, finanţe şi bănci au fost prezenţi la dezbateri  32 deputaţi.
La dezbaterea acestui proiect de Lege, conform articolelor 54 și 55 din Regulamentul Camerei Deputaților, republicat, a fost prezent, în calitate de invitat, domnul Dan Manolescu– secretar de stat la Ministerul Finanţelor Publice.

În urma examinării proiectului de Lege și a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor spre dezbatere și adoptare,  proiectul de Lege  privind  aprobarea Ordonanței de urgență a Guvernului nr.15/2014 pentru completarea art.52 din Legea nr.500/2002 privind finanțele publice, în forma adoptată de Senat.
                       PREŞEDINTE                                             SECRETAR                     

     Gheorghe – Eugen NICOLĂESCU                         Mihai-Aurel  DONŢU


Șef serviciu, Giorgiana Ene
Consilier parlamentar, Luminița Ana Ghiorghiu

